Morpho

***Morpho*** er en slekt av sommerfugler som tilhører gruppen morfosommerfugler (Morphini), som sannsynligvis bør regnes til underfamilien ringvinger (Satyrinae) i den store familien flikvinger (Nymphalidae). De ble tidligere gjerne regnet som en egen familie, Morphidae. Gruppen inneholder en del meget store og spektakulære arter, som bare finnes i den Neotropiske region (Sør- og Mellom-Amerika). Mange, men ikke alle, artene er skinnende blå på oversiden av vingene. Denne blåfargen skyldes ikke pigmenter, men er en såkalt strukturfarge som skyldes mikroskopiske riller på vingeskjellene som virker som små speil og skaper iriscens.

## Utseende
Slekten *Morpho* inneholder store til meget store sommerfugler (vingespenn på 75–200&nbsp;mm) med store, brede vinger, men påfallende liten kropp. Hannene er som oftest metallskinnende blå eller hvite, mens hunnene gjerne er mønstret i gult og svart. På undersiden av vingene er de brune med flere markerte øyeflekker. Disse skinner noen ganger gjennom slik at de er synlige fra oversiden også. **Hodet** er forholdsvis lite og har korte labialpalper. Sugesnabelen er velutviklet. Antennene er slankt klubbeformede og omtrent 1/3 så lange som forvingene. **Vingene** er store og brede, spissen av forvingen noen ganger trukket litt ut til en krum spiss. Hos hannene er spissen av forvingen og ofte ytterkanten av begge vingepar mørk, resten vanligvis ensfarget metallblå eller hvit. Fargen varierer med vinkelen man ser dem fra og hvordan lyset faller inn, slik at sommerfuglen virker blinkende blå (blåfargen skrur seg av og på) når den flyr. De kan da være synlige på lang avstand. Fra noen vinkler ser de bare gråbrune ut. Innerkanten av bakvingene mangler iridescerende skjell og ser brun ut. Hos noen arter er også hunnene metallblå, men med større innslag av mørk farge enn hos hannene. Oftere er de farget i gult og svart. **Bakkroppen** er påfallende liten og når høyst halvveis til spissen av bakvingene. Som hos andre flikvinger er frambeina reduserte. **Larvene** er hårete og vanligvis ganske fargerike – fargene signaliserer at de er uspiselige.

## Levevis
Morfosommerfuglene er knyttet til tropisk regnskog. De kommer gjerne ut i lysåpninger for å sole seg. Hannene er territorielle og reagerer på refleksjonene fra vingene til andre hanner. Noen arters hanner kan lokkes med blanke gjenstander i en passende blåfarge, som de tolker som rivaliserende hanner. Man kan slik fange dem, noe som ellers er vanskelig da de stort sett holder seg høyt over bakken. De kan også lokkes til gjærende frukt eller til slakteavfall, som de suger til seg væske fra. Larvene kan finnes på mange ulike planter, særlig i erteblomstfamilien (Fabaceae). De lagrer giftstoffer fra vertsplantene, som de bruker til sitt eget forsvar. Om de blir forstyrret, skiller de ut illeluktende kjemikalier som kan avskrekke eventuelle rovdyr. De voksne sommerfuglene beholder noe av disse stoffene og er trolig usmakelige.

## Legendariske og ettertraktede
Disse store, oppsiktsvekkende sommerfuglene har tiltrukket seg mye oppmerksomhet. Hos noen stammer i Amazonas har den skinnende blåfargen blitt tolket som en flik av himmelen, og sommerfuglene har blitt respektert som mystiske åndevesener. Hos andre har de derimot blitt fanget og vingene har blitt brukt til smykker og dekorasjoner. De store vingene har gjort at disse sommerfuglene har vært svært ettertraktet, både av samlere og til produksjon av suvenirer og andre prydgjenstander, og de har vært samlet inn i store mengder. I dag avles flere av de store, blå artene fram i kultur i stor skala. I tillegg til vinger til prydgjenstander selges det store mengder pupper til sommerfuglhus rundt om i verden, der disse sommerfuglene er populære innslag.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Gruppen morfosommerfugler, Morphini
**************** Slekten *Morpho* Fabricius, 1807 – minst 80 arter, bl.a.
***************** *[[Morpho achilleana]]* Hübner, 1822
***************** *[[Morpho achilles]]* (Linnaeus, 1758)
***************** *[[Morpho adonis]]* (Cramer, 1776)
***************** *[[Morpho aega]]* Hübner, 1822 – hannen skinnende blå, Brasil
***************** *[[Morpho amathonte]]* Deyrolle, 1868
***************** *[[Morpho amphitrion]]* Staudinger, 1887
***************** *[[Morpho anaxibia]]* (Esper, 1777)
***************** *[[Morpho aphrodite]]* LeMoult & Real
***************** *[[Morpho aurora]]* Westwood, 1847
***************** *[[Morpho briseis]]* Felder
***************** *[[Morpho catenarius]]* Perry, 1811
***************** *[[Morpho centralis]]* Staudinger
***************** *[[Morpho cisseis]]* Felder, 1860
***************** *[[Morpho coelestis]]* Butler
***************** *[[Morpho confusa]]* LeMoult & Real
***************** *[[Morpho cypris]] * Westwood, 1847 – gjerne regnet som en av de vakreste artene
***************** *[[Morpho deidamia]]* Hübner, 1819
***************** *[[Morpho diana]]* Dixey
***************** *[[Morpho didius]]* Hopffer, 1874 – stor og blå art
***************** *[[Morpho electra]]* Röber
***************** *[[Morpho eros]]* Staudinger
***************** *[[Morpho eugenia]]* Deyrolle, 1860
***************** *[[Morpho godarti]]* Guérin-Méneville, 1829
***************** *[[Morpho granadensis]]* Felder, 1865
***************** *[[Morpho guaraunos]]* LeMoult
***************** *[[Morpho hecuba]]* (Linnaeus, 1771)  – største art, vingespenn opptil 20&nbsp;cm
***************** *[[Morpho helenor]]* (Cramer)
***************** *[[Morpho hercules]]* (Dalman, 1823)
***************** *[[Morpho hermione]]* Röber
***************** *[[Morpho hyacinthus]]* Butler
***************** *[[Morpho justitiae]]* Godman
***************** *[[Morpho laertes]]* (Drury, 1770) – hannen hvit med perlemorskinn, Brasil
***************** *[[Morpho leontius]]* Felder
***************** *[[Morpho luna]]* Butler
***************** *[[Morpho lycanor]]* Frühstorfer
***************** *[[Morpho lympharis]]* Butler
***************** *[[Morpho marcus]]* Schaller
***************** *[[Morpho marinita]]* Butler
***************** *[[Morpho mattogrossensis]]* Talbot
***************** *[[Morpho melacheilus]]* Staudinger
***************** *[[Morpho menelaus]]* (Linnaeus, 1758) – begge kjønn er blå, vidt utbredt
***************** *[[Morpho microphthalmus]]* Frühstorfer
***************** *[[Morpho montezuma]]* Guénée
***************** *[[Morpho nestira]]* Hübner
***************** *[[Morpho nymphalis]]* LeMoult & Real
***************** *[[Morpho ockendeni]]* Rothschild
***************** *[[Morpho octavia]]* Bates
***************** *[[Morpho papirius]]* Hopffer
***************** *[[Morpho parallela]]* LeMoult & Real
***************** *[[Morpho patroclus]]* Felder
***************** *[[Morpho peleides]]* Kollar, 1850 – med brede mørke kanter, vidt utbredt
***************** *[[Morpho peleus]]* Röber
***************** *[[Morpho polyphemus]]* Doubleday & Hewitson, 1847
***************** *[[Morpho portis]]* Hübner, 1822
***************** *[[Morpho pseudagamedes]]* Weber
***************** *[[Morpho rhetenor]]* (Cramer, 1775) – vingespissene litt uttrukket, vidt utbredt
***************** *[[Morpho richardus]]* Frühstorfer
***************** *[[Morpho rhodopteron]]* Godman & Salvin – minste Morpho-art, vingespenn 75&nbsp;mm
***************** *[[Morpho rugitaeniata]]* Frühstorfer
***************** *[[Morpho schultzei]]* LeMoult & Real
***************** *[[Morpho stoffeli]]* LeMoult & Real
***************** *[[Morpho sulkowskyi]]* Kollar, 1850 – hvit med purpuraktig glans, sjelden
***************** *[[Morpho taboga]]* LeMoult & Real
***************** *[[Morpho telamon]]* Röber
***************** *[[Morpho telemachus]]* (Linnaeus, 1758)
***************** *[[Morpho thamyris]]* Felder
***************** *[[Morpho theseus]]* Deyrolle, 1860
***************** *[[Morpho titei]]* LeMoult & Real
***************** *[[Morpho tobagoensis]]* Sheldon
***************** *[[Morpho trojana]]* Röber
***************** *[[Morpho uraneis]]* Bates
***************** *[[Morpho vitrea]]* Butler
***************** *[[Morpho werneri]]* Hopffer
***************** *[[Morpho zephyritis]]* Butler, 1869

## Kilder
* Carter, D. (1994) Sommerfugler fra hele verden. Teknologisk Forlag. 

## Eksterne lenker
* 
* ''Morpho'' på ''Tree of Life''